
HENRIK LUOMA-MIELTYN SUKUSEURAN HALLITUKSEN KOKOUS
	Kausi 2025-2027, kokous nro 1
Paikka:	Teams-nettikokous
Aika:	ma 20.1.2025 klo 18.00-20.00

Läsnä:	Matti Korpiaho, puheenjohtaja
	Riikka Kalmi
	Kalevi Kortesmaa
	Markku Kortesmaa, sihteeri
	Seppo Luhtasaari
Airi Puhilas
Jaana Puskala
	Arja-Leena Rajala ja Jaakko
	Pentti Rinta-Loppi
Erkki Trompari

Asialista

1. Kokouksen avaus

Puheenjohtaja avaa kokouksen.

2. Edellisten kokousten pöytäkirjojen tarkastus ja hyväksyminen

Hyväksytään edellisten kokousten pöytäkirjat 29.6. ja 29.11. 2024 ja tutkaillaan päätösten toteuttamista. 

3. Tilinpäätöksen vahvistaminen

Tilinpäätöksen vahvistaminen vuodelle 2024 ja koko toimintakaudelle 2022-2024. Suunnitellaan myös toimintakertomuksen laatimista tilintarkastusta varten. 

4. Jäsenasiat

Erkki Trompari on tulostanut exel-taulukossa tämänhetkisen jäsenluettelon 2022-2024. Siinä on yhteensä n. 130 maksanutta jäsentä. Vahvistetaanko jäsenhankintaa. 

Jäsenmaksun suurus jaksolle 2025-2027. Pysytäänkö entisessä vai korotetaanko 30 €:oon? 

Hyväksytään uudet jäsenet (ja poistetaan poisnukkuneet?). 

5. Sukuseuran kotisivut

Uudistuksen päivitystilanne. Käyttökokemuksia on jo jonkun verran. Mitä on tulossa? Onko maksuvalmiudet netin kautta jo kunnossa? Milloinka julkistetaan uusittu versio. 	
· kirjojen ostaminen ja laskuttaminen, maksaminen, hinnoittelu verkkokaupassa
· kirjojen postitus tai toimittaminen ostajille
· tilaa artikkeleille, kuville, Powerponteille ja videoille
· rintamerkin myynti netissä, uusintapainos. Onko tarpeen ja jos on, kuinka paljon voisi olla myynti. Etsitään toimittajaa ja pyydetään tarjouksia.
· Luopajärven Köykkä -suku on uudistanut sivunsa https://koykkasuku.fi

6. Tulevaisuustyöryhmän kokoontuminen 

Missä ollaan? Keväällä lähti osallistujille lyhyt viesti, että kokoontumista ja nettipalaveria suunnitellaan. Aikataulut taitavat olla vielä hakusessa. Pidämme tärkeänä yhteydenpidon jatkumista nuorempaan osaavaan polveen. 

7. Tietokannan päivitystilanne

8. Sukututkimuslisenssit 2025 MyHeritage ja Ancestry.com

9. Sukujuhla 2.8.2025 Framilla Seinäjoella 

Ohjelmarunkoa on mietittävä. Talvella jo tulisi olla asia pohdiskelussa. 

10. Hallituksen jäsenet 2025-2027 

Sääntöjen mukaan hallituksessa tulee olla 6-10 jäsentä. Jos on vaihdoksia tulossa, pitäisi miettiä ainakin järjestelyjä siirtymäkaudelle. Mahdollisesti poistuvien tilalle pitää miettiä uusia jäseniä. Toivottavasti vaihdos ei ole liian suuri. 

11. Yhteistyö lähialueen sukuseurojen kesken

Keskusteluissa on noussut esiin tarve saada ajatusten vaihtoa lähialueen sukuseurojen kesken. Matti kävi keskustelua Seinäjoen sukutapahtumassa lokakuussa 2024. Yksi ajatus voisi olla, että tulevassa Seinäjoen tapahtumassa tai muussa pidetään erillinen neuvottelu sukuseurojen edustajien sekä sukututkimuksen toimijoiden kanssa. Tällainen tunnin neuvottelu voidaan ehdottaa Seinäjoen sukututkijoiden toimijoille. 

12. Sukuseuran historia kansiin 

Jossakin hallituksen kokouksessa oli keskustelua, milloin saisimme HLM:n sukuseuran historian kansiin tai digimuotoon. Ensin meidän pitää selvittää, onko kaikki pöytäkirjat tallessa sukuseuran arkistossa. Matilla on alkuvaiheesta sukuseuran valmistelusta ja perustamisesta pöytäkirjat tai ainakin kopiot. Joitakin lehtiartikkeleita ja kirjeitäkin on tallessa. Muistitietoa on vielä saatavissa. Miten edetään?

13. Osallistuminen sukumessuille

SUKU 2025 Turussa 15.-16.3.2025 (Matti haluaa ja voi olla vain la 15.3.).
Mahdollisesti on muitakin messuja mm. Tampereella, Peräseinäjoella ja Isonkyrön Vanhanajan markkinat. 

14. Muut asiat

Muut esille tulevat asiat.

15. Seuraava kokous

Seuraavan kokouksen ajankohta.

16. Kokouksen päättäminen

Puheenjohtaja päättää kokouksen.
   puheenjohtaja			sihteeri

